R á m c o v á    d o h o d a    n a    d o d á v k u    t o v a r u 
 
uzavretá podľa § 2 ods. 5 písm. g) a § 10 ods. 7zákona č. 343/2015 Z. o verejnom obstarávaní a o zmene a doplnení niektorých zákonov v znení neskorších predpisov a  § 269 ods. 2 zákona č. 513/1991 Zb. (Obchodný zákonník v znení
neskorších predpisov medzi nasledovnými zmluvnými stranami (ďalej len zmluva) medzi nasledovnými zmluvnými stranami:
 
1. obchodné meno:    		 
	 	sídlo:  	 	                       			 	              
	IČO: 	 			 
         DIČ:	                              
	IČ DPH: 	 
         zápis:                             	 
bankové spojenie: 	         
         číslo účtu/kód banky:  	 
         konajúca prostredníctvom: 
 	        ďalej len „dodávateľ“ 

 	a
 
2. obchodné meno:  	Univerzita Konštantína Filozofa v Nitre 
sídlo: 	 	 	Trieda Andreja Hlinku 1, 949 74  Nitra 
 	IČO: 	 	 	00157716 
 	DIČ: 	 	 	2021246590 
IČ DPH: 	            SK2021246590     
bankové spojenie: 	 
 	konajúca prostredníctvom:  prof. RNDr. Libor Vozár, CSc., rektor UKF 	 
         ďalej len „objednávateľ“ 
 

Č l á n o k  1 
Predmet a účel  zmluvy 
 
1. Účelom tejto zmluvy je dohodnúť si podmienky pre zabezpečenie dodávky čistiacich a hygienických prípravkov a výrobkov na upratovanie (ďalej len „tovar“),  vrátane obalov, balenia, dopravy, vyloženia tovaru na jednotlivé pracoviská UKF v Nitre uvedené v objednávke a všetkých relevantných nákladov,  podľa požiadaviek objednávateľa.
2. Predmetom tejto zmluvy je  dodávka čistiacich a hygienických prípravkov a výrobkov na upratovanie (ďalej len „tovar“),  vrátane obalov, balenia, dovozu, vyloženia na jednotlivé pracoviská UKF v Nitre uvedené v objednávke a všetkých relevantných nákladov spojených s dodaním tovaru podľa špecifikácie  tovaru uvedenej v Prílohe č. 1, ktorá tvorí neoddeliteľnú súčasť tejto zmluvy. 
 
Č l á n o k  2 
Podmienky plnenia 
 
1. 	Množstvá a presnú špecifikáciu tovaru sa objednávateľ zaväzuje upresňovať priebežne, formou písomných objednávok podľa svojich prevádzkových potrieb a finančných možností. Dodávateľ sa zaväzuje tieto požiadavky v uvedenom čase a dohodnutej forme  realizovať.
2. Dodávateľ sa nezaväzuje odobrať tovar v celom rozsahu a vyhradzuje si právo odobrať niektoré druhy tovarov vo väčšom a niektoré v menšom rozsahu, ako je uvedené v Prílohe č. 1 k tejto zmluve. 


Č l á n o k   3 
Miesto a spôsob dodania 
 
1. Miestom dodania tovaru sú miesta uvedené v jednotlivých objednávkach objednávateľa. 
2. Miestom dodania sú nasledovné pracoviská objednávateľa: 
 Trieda A. Hlinku 1, 949 74  Nitra,
	 Dražovská 2, 949 01  Nitra,
 Dražovská 4, 949 01  Nitra,
 Slančíkovej 1, 949 01 Nitra
 Štefánikova 67, 949 01  Nitra,
 Nábrežie mládeže 1, 949 01  Nitra 
 Nábrežie mládeže 91, 949 01  Nitra,
 Hodžova 1, 949 01 Nitra
 Kraskova 1, 949 01  Nitra.
3. [bookmark: _GoBack]Dodanie a vyloženie tovaru sa uskutočňuje na základe písomnej  objednávky objednávateľa najneskôr do 10 pracovných dní odo dňa doručenia objednávky dodávateľovi. V prípade niektorých dodávok bude balenie objednaného tovaru vo vreciach v skladbe sortimentu definovanej v objednávke a rozvoz vriec s tovarom na miesta uvedené v objednávke. Takúto požiadavku dodania tovaru formou balenia vo vreciach a špecifikáciu obsahu uvedie objednávateľ v objednávke.
4. Zmluvné strany sa dohodli, že pre urýchlenie procesu  je objednávateľ oprávnený zaslať objednávku aj v elektronickej forme (emailom), pričom písomnú objednávku zašle najneskôr do 10 pracovných dní na adresu dodávateľa. 
5. Termín dodávky a presné miesto vyloženia tovaru dodávateľ vždy najneskôr 2 pracovné dni pred termínom dodania vopred telefonicky, príp. mailom dohodne s kontaktnou osobou objednávateľa, ktorá bude uvedená na objednávke. V prípade, ak dodávateľ dodávku nenahlási v stanovenom čase, nie je objednávateľ povinný tovar prevziať.
5. Dodávateľ splní svoju povinnosť dodať tovar objednávateľovi tým, že odovzdá tovar poverenému zamestnancovi objednávateľa v  mieste dodania určenom objednávateľom. Zmluvné strany sa dohodli, že dodávateľ hradí všetky náklady spojené s prepravou tovaru do miesta dodania. Dodanie tovaru v požadovanej kvalite, rozsahu a množstve špecifikovanom v objednávke na miesto dodania, spolu s uvedením ceny tovaru podľa položiek potvrdí poverený zamestnanec objednávateľa podpisom  dodacieho listu, ktorý bude prílohou faktúry dodávateľa. 
6. Objednávateľ si vyhradzuje právo odmietnuť prevziať tovar z dôvodu nedodržania ceny, akosti, štruktúry alebo množstva tovaru špecifikovaného objednávkou, pokiaľ sa zmluvné strany nedohodnú inak. 
 

                                                    Č l á n o k   4 
                                                          Cena 
 
1. Zmluvné strany dohodli cenu predmetu zmluvy podľa jednotkových cien,  uvedených v Prílohe č. 1, ktorá tvorí neoddeliteľnú súčasť tejto  zmluvy. Cena  bola stanovená v súlade so zákonom č.18/1996 Z. z. v znení neskorších  predpisov a Vyhlášky MF SR č.87/1996 Z. z. v znení neskorších predpisov.  Zmluvné strany sa dohodli, že jednotkové ceny za množstvo  uvedené  v cenovej ponuke dodávateľa zo dňa ...........  platia  ako maximálne počas   platnosti tejto zmluvy a zahŕňajú všetky náklady dodávateľa spojené  s realizáciou tejto  zmluvy,  vrátane dopravy a doručenia na miesto dodania.   
2. Zmena sadzby DPH a s tým súvisiaca zmena ceny s DPH sa nebude  	považovať za zvýšenie ceny. Zníženie dohodnutej ceny  tovaru smerom dolu  	je prípustné aj bez súhlasu objednávateľa. V prípade „akcií“ na predaj niektorého zo sortimentu tovarov za nižšie ceny, aké sú dohodnuté, prípadne za ceny zvýhodnené počas trvania zmluvy, je dodávateľ povinný ponúknuť  objednávateľovi sortiment tovaru v akcií za „akciové“, t. j. nižšie alebo  zvýhodnené  ceny. 
3. Dodávateľ berie na vedomie, že objednávateľ neposkytuje preddavok na  predmet plnenia podľa tejto zmluvy. 
 

Č l á n o k   5 
Platobné podmienky a fakturácia 
 
1. Objednávateľ  uhradí dohodnutú cenu za tovar na základe faktúr vystavených dodávateľom a doručených objednávateľovi na adresu uvedenú v záhlaví tejto zmluvy. Dodávateľ sa zaväzuje dodávky tovaru za jednotlivé miesta dodania podľa tejto zmluvy fakturovať objednávateľovi samostatne (podľa konkrétneho miesta dodania na základe špecifikácie uvedenej v objednávke objednávateľa). Faktúra musí obsahovať číslo zmluvy a všetky náležitosti daňového dokladu v zmysle platných právnych predpisov. K faktúre musí byť priložený dodací list potvrdený preberajúcou osobou za objednávateľa. 
2. Splatnosť faktúr je stanovená 30 dní odo dňa doručenia faktúry objednávateľovi.
3. Objednávateľ je oprávnený v lehote splatnosti faktúry vrátiť dodávateľovi na prepracovanie faktúru, ktorá nebude obsahovať príslušné náležitosti požadované podľa tejto zmluvy alebo stanovené všeobecne záväznými právnymi predpismi. V tomto prípade začne nová tridsať dňová lehota splatnosti  plynúť dňom doručenia opravenej, resp. doplnenej faktúry objednávateľovi.   
 

Č l á n o k  6 
Zmluvné pokuty 
 
1. Ak je objednávateľ v omeškaní so zaplatením ceny za tovar alebo jej časti, dodávateľ je oprávnený uplatniť si úrok z omeškania vo výške 0,05%  z dlžnej sumy za každý deň omeškania. 
2. V prípade, ak bude dodávateľ v omeškaní s dodaním objednaného tovaru v súlade s čl. 3 ods. 3, má objednávateľ nárok na zmluvnú pokutu vo výške 0,05% z hodnoty nedodaného tovaru za každý aj začatý deň omeškania. Zaplatením zmluvnej pokuty nezaniká nárok objednávateľa  na náhradu škody, ktorá vznikne v súvislosti s omeškaním dodávateľa. 
 

Č l á n o k  7 
Nebezpečenstvo škody na tovare 

1.	Nebezpečenstvo škody na tovare prechádza na objednávateľa prevzatím tovaru. 
 

Č l á n o k  8 
Vady tovaru 
 
1. Dodávateľ je povinný dodávať tovar v množstve, akosti a vyhotovení podľa tejto zmluvy.
2. Ak dodávateľ poruší svoje povinnosti ustanovené v bode 1. tohto článku zmluvy,  má tovar vady. 
3. Dodávateľ zodpovedá za vady, ktoré má tovar v okamihu, keď prechádza nebezpečenstvo škody na tovare na objednávateľa. 
4. Objednávateľ je povinný písomne podať dodávateľovi správu o vadách tovaru najneskôr do 5 dní po tom, čo vady zistil alebo pri vynaložení odbornej starostlivosti mal možnosť zistiť pri prehliadke uskutočnenej pri preberaní tovaru. Dodávateľ je povinný vady tovaru bez zbytočného odkladu odstrániť,  a to dodaním náhradného tovaru za vadný tovar alebo dodaním chýbajúceho tovaru, najneskôr nasledujúci deň, ak sa zmluvné strany nedohodli inak. 


Č l á n o k  9 
Doba trvania a zánik zmluvy 
 
1. Táto zmluva sa uzatvára na dobu určitú, a to na dobu 12 mesiacov odo dňa nadobudnutia účinnosti tejto rámcovej dohody resp. do naplnenia finančného limitu:   ................ EUR bez DPH (slovom: .......................... ), pričom zmluva zaniká z tej právnej skutočnosti, ktorá nastane ako prvá. 
2. Pred uplynutím času, na ktorý bola uzatvorená: 
a) písomnou dohodou zmluvných strán, a to dňom, ktorý bol dohodnutý ako deň zániku zmluvy, 
b) výpoveďou ktorejkoľvek zo zmluvných strán aj bez uvedenia dôvodu, pričom výpovedná lehota je 1-mesačná a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca, 
c) odstúpením objednávateľa od zmluvy pri podstatnom porušení zmluvných podmienok. Za podstatné porušenie zmluvných podmienok zo strany dodávateľa sa na účely tejto zmluvy považuje najmä, nie však výlučne nedodržanie kvalitatívneho zloženia tovarov, prekročenie prvej pätiny doby spotreby tovarov a  opakované nedodržanie termínu dodávky tovarov v súlade s objednávkou. 
 

Č l á n o k 10 
Záverečné ustanovenia 
 
1. Všetky spory vyplývajúce z tejto zmluvy sa riadia právom Slovenskej republiky. Zmluvné strany sa zaväzujú prípadné spory vzniknuté z tejto zmluvy riešiť prednostne dohodou. V prípade, že sa spor nepodarí vyriešiť dohodou, môže byť postúpený na vyriešenie príslušnému súdu, pričom príslušným súdom bude všeobecný súd navrhovateľa. 
2. Túto zmluvu možno meniť alebo dopĺňať len na základe obojstranne odsúhlasených podpísaných písomných dodatkov. 
3. Zmluvné strany si  zmluvu riadne prečítali, porozumeli jej obsahu, na znak  čoho ju vlastnoručne podpisujú. 
4. Zmluva je vyhotovená v štyroch rovnopisoch, z toho dva si ponechá objednávateľ a dva dodávateľ. 
5. Zmluva nadobúda platnosť dňom jej podpisu oboma zmluvnými stranami. 
6. Účinnosť táto  zmluva v zmysle § 47a ods. 1 zákona č.40/1964 Zb. (Občiansky zákonník) v znení neskorších predpisov nadobúda nasledujúci deň po jej  zverejnení v Centrálnom registri zmlúv vedenom Úradom vlády Slovenskej republiky. 
7. Zmluvné vzťahy sa v otázkach, ktoré nie sú upravené priamo v zmluve, riadia príslušnými ustanoveniami zák. č. 513/1991 Z. z. (Obchodný zákonník) v  znení neskorších predpisov  a ďalších  platných právnych predpisov. 
8. Neoddeliteľnú súčasť tejto  zmluvy tvorí Príloha č.1: „Jednotkové ceny dodávaného tovaru“ .




 V .............................,  dňa ............... 	        V ............................. dňa ............... 
 
               dodávateľ:                                                         objednávateľ: 
 
 
 
 
	................................................ 	 	 	       ....................................................... 
 				 	 	                  prof. RNDr. Libor Vozár, CSc.  	konateľ spoločnosti   	           	 	 	                          rektor UKF    

